Wikiloc - ruta I-256 (Cerdanya) - Porté-Puymorens, Occitanie (France)- GPS track
Vista 165 vegades, descarregada 2 vegades
Dissabte 12-Agost-2017
Ascensió al Carlit, el cim més alt tant de la Baixa com de l'Alta Cerdanya i inclòs en la llista dels 100 Cims de la FEEC. Emblemàtic i molt concorregut, és visitat cada dia d'estiu per centenars d'excursionistes, però la gran majoria ho fan per la seva via més coneguda, des de l'estany de les Bulloses. En aquest cas, la nostra ruta ataca el cim des de la cara oest, tot passant pels estanys de Lanós i dels Forats. El seu accés és més llarg i amb més desnivell que des de l'estany de les Bulloses, per contra l'itinerari escollit no presenta cap dificultat tècnica ni grimpada.
Va estar una esgotadora però a la vegada gratificant jornada de muntanya, ben acompanyat pels amics Isidre, Antonio, Rafel, Josep i Sergi. De ben segur que jo sol no hi hagués pas pujat.
Durant tot el trajecte no trobarem cap font, però sí molts torrents i riuets que acostumen a baixar amb aigua.
Prendrem com a punt de partida l’aparcament de l’estany de Font Viva, al municipi de Portè, a l’Alta Cerdanya.
Si anem de Puigcerdà a Andorra per la N-20 (la del coll de Pimorents), passarem pels pobles de la Tor de Querol, Porta i finalment arribarem a Portè. Quan siguem a Portè hem d'agafar un desviament a la dreta amb uns rètols que ens indiquen "Massís del Carlit", també anomenat aquest camí com "Ruta dels Llacs". Continuem per la pista cimentada en direcció est. Al cap de 2 quilòmetres passarem a frec de l'estany de Passet i un quilòmetre més enllà la pista ens aboca a l'aparcament de l'estany de Font Viva on estacionem còmodament el vehicle.
Ens trobem en una zona d'alta muntanya, cal ser prudents i anar preparats per un canvi de temps sobtat.
La ruta no presenta cap dificultat durant els mesos d'estiu, però caldrà anar en compte a l'hivern si ens hi dirigim quan hi hagi neu acabada de caure ja que sovint s'hi formen allaus. Millor no anar-hi amb aquestes condicions si no sou experimentats.
Malgrat no tenir dificultat tècnica, sí que cal considerar l'important desnivell, aproximadament 1300 metres, que pels que no hi estem avesats és prou considerable. És per això que l'he qualificat com a moderada.
Aparcament de l'estany de Font Viva (Portè)
Gorg al rec de Lanós
Presa de Lanós
Hola, ha trobat interessant aquesta ruta I-256 (Cerdanya) https://ca.wikiloc.com/rutes-senderisme/i-256-cerdanya-19682838 Salutacions, Wikiloc - Rutes del Món